66. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 658 της 2/4 Οκτ. 1974 (ΦΕΚ Α΄ 285) Περί αυξήσεως του αριθμού των οργανικών θέσεων των Αξιωματικών Ειδικών Υπηρεσιών (ΕΥ) του Λιμενικού Σώματος. Έχοντες υπ’ όψει: 1.Τας διατάξεις της παρ. 5 του άρθρ. 22 του Ν.Δ. 649/1970 (ΦΕΚ 176 τ.Α΄/1970) «περί ιεραρχίας, προαγωγών και αποστρατείας Ανθυπασπιστών Χωροφυλακής και των τούτοις αντιστοιχούντων του Λιμενικού Σώματος, της Αστυνομίας Πόλεων και της Πυροσβεστικής Υπηρεσίας» ως συνεπληρώθη δια του Ν.Δ. 1177/1972 (ΦΕΚ 91 τ.Α΄) «περί συμπληρώσεως της παρ. 5 του άρθρ. 22 του Ν.Δ. 649/1970 (ΦΕΚ 176 τ.Α΄/1970)». 2.Την υπ’ αριθ. 521/1974 γνωμοδότησιν του Συμβουλίου της Επικρατείας, προτάσει των Ημετέρων επί των Οικονομικών και Εμπορικής Ναυτιλίας Υπουργών, απεφασίσαμεν και διατάσσομεν: Άρθρ.1.-Ο αριθμός των οργανικών θέσεων των Σημαιοφόρων Λιμενικού Σώματος εξ Ανθυπασπιστών προερχομένων (Ειδικών Υπηρεσιών) αυξάνεται κατά 10 μειουμένων  αντιστοίχως ισαρίθμων οργανικών θέσεων Ανθυπασπιστών Λιμενικού Σώματος. Άρθρ.2.-Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. Εις τον Ημέτερον επί της Εμπορικής Ναυτιλίας Υπουργόν, ανατίθεμεν την δημοσίευσιν και εκτέλεσιν του παρόντος Δ/τος. 